25/06/2014 | Administración LocalMunicipal
Mugardos
Prórroga vixencia das listas para a provisión temporal de postos de traballo do Concello de Mugardos

Polo sr. Alcalde-Presidente do Concello de Mugardos, o día 16.06.2014, dictouse a resolución que deseguido se transcribe: “RESOLUCIÓN DA ALCALDÍA NÚM.575/2014.- Rematada a vixencia das listas para a provisión temporal de postos de traballo, categorías auxiliar administrativo/a e administrativo/a, e iniciados os trámites para a confección de novas listas, resulta materialmente imposible, debido a elevado número de aspirantes presentados a cada unha das categorías citadas, dispor en breve das novas listas. Sendo asimesmo materialmente imposible proceder á confección de novas listas nas categorías restantes antes do remate da súa vixencia, debido á duración dos trámites que debe seguir o seu procedemento, e tendo en conta a necesidade de efectuar contratacións para a substitución do persoal municipal nas vacacións, e que para elo é necesario dispor de listas de substitución. Pola presente RESOLVO: 1.- Declarar vixentes as listas xa caducadas e prorrogar as restantes, a piques de rematar, ata a aprobación das novas listas que se confeccionen correspondentes ás categorías seguidamente relacionadas, surtindo efectos dende a data da presente resolución: 2.- Que pola concellaría de persoal se proceda a iniciar os trámites necesarios para a confección de todas aquelas listas, cuia tramitación non teña sido xa iniciada na data da presente resolución, para a provisión temporal de postos de traballo neste Concello nas categorias antes mencionadas.3.- Publíquese a presente resolución no Boletin Oficial da Provincia.4.- Dese conta da presente resolución na Comisión Informativa de Persoal. O mando e asino, en Mugardos, a dezaséis de xuño do ano dous mil catorce.” Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderase interpoñer recurso contencioso-administrativo, no prazo de dous meses contados dende o día seguinte ó da publicación da presente, ante o Xulgado do contencioso-administrativo de Ferrol. Asemesmo, poderase interpoñer calquera outro recurso que estime pertinente. Mugardos, 17 de xuño de 2014. O ALCALDE, ASDO. XOSÉ FERNÁNDEZ BARCIA